A hőszivattyú pillanatnyi fűtési hatásfokát a COP érték (fűtési teljesítménytényező) jellemzi, mely minél magasabb, annál hatékonyabb a készülékünk. A COP érték az aktuálisan leadott hőenergia és a felhasznált villamos energia aránya. Ez folyamatosan változik a külső és belső hőmérsékletek függvényében. Ha például a COP érték 4, akkor éppen 1 egységnyi elektromos energiából 4 egységnyi fűtési hőenergiát készít a hőszivattyú. Például egy Mercuria 8 kW-os hőszivattyú COP értéke 4,34 +7 C fokos külső hőmérsékleten, 35 C fokos előremenő fűtési vízhőmérséklet mellett (A+7/W35). Összehasonlításként egy elektromos fűtőtest 1 egységi elektromos energiából nagyjából 1 egységnyi hőenergiát készít, tehát a COP értéke 1. Ez akár 4-szeres fogyasztást is jelenthet egy hőszivattyúhoz képest.